b'\n_START_ARTICLE_\nS\xc3\xb3crates\n_START_SECTION_\n\xc5\xa0portna kariera\n_START_PARAGRAPH_\nS\xc3\xb3crates je \xc4\x8dlansko kariero za\xc4\x8del leta 1974 v manj\xc5\xa1em klubu Botafogo-SP, za katerega je v \xc5\xa1tirih sezonah odigral 47 tekem in dosegel 24 golov. Leta 1978 je prestopil v klub Corinthians, za katerega je v \xc5\xa1estih sezonah dosegel 172 golov na 297-ih prvenstvenih tekmah. V \xc4\x8dasu igranja za Corinthians je bil tudi soustanovitelj gibanja Democracia Corintiana za demokratizacijo dr\xc5\xbeave in proti voja\xc5\xa1ki vladi. V znan protesta je s soigralci igral v dresu z napisom Democracia. Za sezono 1984/85 je prestopil v Fiorentino, nato pa le za nekaj tekem igral \xc5\xa1e za klube Flamengo, Santos in nazadnje Garforth Town._NEWLINE_Za brazilsko reprezentanco je skupno odigral 60 tekem, na katerih je dosegel 22 golov. Nastopil je na svetovnih prvenstvih v letih 1982, ko je bil kapetan reprezentance, in 1986, obakrat pa je z reprezentanco osvojil peto mesto. Na turnirjih Copa Am\xc3\xa9rica je nastopil v letih 1979 in 1983, ko je z reprezentanco osvojil tretje in drugo mesto._NEWLINE_S\xc3\xb3crates je bil tehni\xc4\x8dni organizator igre z dobrim pregledom nad igro in sposobnostjo podajanja. Ob tem je znan tudi streljati z obema nogama ter bil izrazit strelec. Njegova sposobnost branja igre je bila visoko cenjena, njegov za\xc5\xa1\xc4\x8ditni znan pa je bila podaja s peto na slepo. Velja za enega najbolj\xc5\xa1ih nogometnih vezistov vseh \xc4\x8dasov. Leta 1983 je bil izbran za ju\xc5\xbenoameri\xc5\xa1kega nogometa\xc5\xa1a leta, leta 2004 pa med 100 najbolj\xc5\xa1ih nogometa\xc5\xa1ev FIFA 100 po izboru Pel\xc3\xa9ja.'